burgasdotpro/wikipedia huggingface dataset:
Škótske kráľovstvo

Škótske kráľovstvo (škót. "Kinrick o Scotland", škót. gael. "Rìoghachd na h-Alba", ) bol štát, ktorý existoval v rokoch 843 až 1707. Rozkladal sa na severnej tretine ostrova Veľkej Británie a susedil s Anglickým kráľovstvom, s ktorým sa zlúčil v roku 1707 prijatím zákonov o zjednotení ("Dohoda o únií z roku 1707") parlamentov oboch štátov do Kráľovstva Veľkej Británie. Od roku 1482, kedy Angličania ovládli mesto Berwick, územie Škótskeho kráľovstva zodpovedá územiu dnešného Škótska. Okrem teritórií na ostrove patrilo do kráľovstva viac ako 790 ostrovov.
Škótske kráľovstvo bolo konsolidované v roku 843 kráľom Kennethom Mac Alpinom. Počas nasledujúcich 850 rokoch sa vyvinulo vlastné škótske právo a vzdelávací systém, ktoré existuje do súčasnosti. Hlavným mestom Škótskeho kráľovstva bol Edinburgh. Jeho predchodcami boli mestá Scone, Dunfermline a Stirling. Počet obyvateľov dosiahol v roku 1700 približne 1,1 milióna.
Anglické a Škótske kráľovstvo sa v roku 1603, kedy sa nástupcom Alžbety I. stal škótsky kráľ Jakub I., stali personálnou úniou. Obe krajiny zostali samostatné, ale boli spojené jedným panovníkom, ktorý mal dva tituly - bol kráľom anglickým aj škótskym. Táto situácia sa zmenila po tom, čo boli škótskym a anglickým parlamentom prijaté v prvej polovici roka 1707 zákony o zjednotení a vzniklo Kráľovstvo Veľkej Británie.
Radio TLIS

Radio TLIS (predtým IRŠ TLIS) je študentské internetové rádio sídliace na internáte Mladosť. V súčasnosti je to jediné študentské rádio v Mlynskej Doline, a celkovo aj v Bratislave. Vysielanie odštartovalo 17. decembra 1981 o 13:08 programom "Velký vianočný koncert na želanie".
Pôvodný význam skratky IRŠ ("Internátne Rozhlasové Štúdio") sa zmenil na súčasný "Internetové Rádio Študentov" - čo je ohlas na zmenu technológie vysielania z pôvodného rozhlasu po drôte na súčasný internetový stream, ktorou toto rádio prešlo v roku 2000.
Radio TLIS vysiela nonstop, pričom rôzne zamerané moderované relácie sa vysielajú predovšetkým počas pracovného týždňa vo večerných hodinách. Každý pracovný deň má iné zloženie vysielacích tímov a podľa toho sú aj zamerané jednotlivé relácie. Všetky informácie o programe a vysielaní sú pravidelne zverejňované na internetovej stránke rádia a sociálnych sieťach.
Hudobne je rádio orientované na alternatívnu, progresívnu hudbu, a vysielanie relácii pre náročného poslucháča.
Jelena Vasilievna Obrazcovová

Jelena Vasilievna Obrazcovová (; * 7. júl 1939, Leningrad, Rusko† 12. január 2015, Lipsko, Nemecko) bola ruská operná speváčka-mezzosopranistka a hudobná pedagogička.
Životopis.
Spevu sa venovala od detstva, v detskom speváckom zbore "Paláca pionierov" vystupovala už od svojich 9 rokov. Po ukončení základnej školy vyštudovala spev na Leningradskom konzervatóriu. Počas štúdia sa úspešne zúčastnila niekoľkých medzinárodných speváckych súťaží. Na konci štúdia už prvýkrát vystupovala v moskovskom divadle Boľšoj teatr, kde debutovala v Musorgského opere "Boris Godunov". Tým začala kariéra jednej z najlepších svetových operných speváčok 2. polovice 20. storočia, ktorá pravidelne vystupovala po celom svete, spievala v tých najvyhľadávanejších operných domoch ako je napríklad milánska La Scala, alebo Metropolitan Opera v New Yorku. 
V 70. a 80. rokoch často navštevovala aj Československo. Niekoľkokrát vystúpila na Pražskej jari. V roku 1981 zaspievala sólový part vo Verdiho "Requiem" v katedrále sv. Víta na Pražskom hrade. V Česku naposledy spievala v roku 2011, kedy na oslavách okrúhlych narodenín slávneho slovenského tenoristu Petra Dvorského zaspievala v areáli jaroměřického zámku áriu grófky z "Pikovej dámy".
Neskôr sa venovala predovšetkým pedagogickej práci a organizačnej vo svojom vlastnom opernom divadle a vystupovala len príležitostne.
Zomrela na zástavu srdca vo veku 75 rokov v Nemecku, kde sa liečila na klinike v Lipsku. Je pochovaná na Novodevičiom cintoríne v Moskve.
D (album, Big Bang)

D je šiesty single album juhokórejskej chlapčenskej skupiny Big Bang, ktorý vyšiel 1. júla 2015 ako tretí zo "Série MADE".
Príprava.
Prvý teaser s názvom titulnej piesne a dátumom vydania vyšiel 26. júna. Druhý teaser s názvom druhej titulnej piesne bol zverejnený 27. júna. Tablo zo skupiny Epik High nazval „If You“ „úchvatnou“ a „Sober“ „vzrušujúcou“. Jang Hjon-sok označil „If You“ za najsmutnejšiu skladbu, akú kedy Big Bang vydali. Hodinu pred vydaním albumu boli Big Bang v živom vysielaní "Naver Starcast".
Vydanie a propagácia.
Digitálne skladby vyšli 1. júla a fyzický album bol vydaný 7. júla.
V Číne sa za menej ako 20 hodín predalo viac ako 500 000 digitálnych kópií. Po troch dňoch predajnosť presiahla 650 000 kópií, čím Big Bang zlomili rekord najrýchlejšie predávajúceho sa albumu. Deväť dní po vydaní bol počet predaných kópií vyšší ako 800 000, čím sa "D" stal najpredávanejším albumom skupiny v Číne. 1. augusta predajnosť prekročila miliónovú hranicu.
V týždennom albumovom rebríčku Gaon sa po vydaní "D" umiestnil na prvom mieste a za mesiac júl sa z neho v Južnej Kórei predalo 89 017 kópií. V japonskom rebríčku Oricon sa umiestnil na 16. priečke so 4 917 predanými kópiami.
Videoklipu k skladbe „Sober“ sa podarilo za 24 hodín umiestniť na 9. mieste najsledovanejších K-popových videoklipov v Amerike aj na svete za mesiac jún.
Prvýkrát s piesňami vystúpili 11. júla počas koncertu v thajskom Bangkoku v rámci svojho svetového turné MADE 2015 World Tour.
Kritika.
"Billboard" sa vyjadril, že „If You“ je „za posledné roky jednou zo skladieb skupiny, ktoré vedia okamžite ohúriť“. "Osen" poukázal, aký je na albume medzi zábavou a smútkom mix, a ako také niečo dokážu len Big Bang: „V albume sú spolu zmiešané neha, zábava a vzrušujúce pocity. Je to ich štýl a zároveň je to nové. Je to špičkou štýlu Big Bang.“ "Osen" nazval „If You“ „najsmutnejšou skladbou v histórii skupiny“ a „Sober“ „piesňou, ktorú si každý môže veselo vychutnať“.
G-Dragon si vyslúžil pochvalu za svoje texty: „G-Dragon ukázal svoje impozantné textárske schopnosti, ktoré pripomínajú komplexnosť skladieb „Lies“ a „Haru Haru“.“ "D" bol označený za najlepší album zo "Série MADE".
Pozemný hokej na Letných olympijských hrách 1932

Pozemný hokej na Letných olympijských hrách 1932 bol turnaj v pozemnom hokeji v rámci multišportového podujatia Letných olympijských hier 1932. Konal sa v Los Angeles, v Spojených štátoch v dňoch od 4.11. augusta 1932, za účasti iba 3 mužských tímov. Nováčikmi turnaja boli družstvá Japonska a domácich Spojených štátov. Hokejový turnaj sa na hrách organizuje od roku 1908 a toto bolo jeho 4. vydanie. Zápasy sa hrali na štadióne Los Angeles Memorial Coliseum, na ktorom sa odohrali aj v súťaže v atletike, lakrose, gymnastike a jazdectve. Titul obhájila , ktoré sa v jedinej hranej skupine umiestnila pred a .
If You

„If You“ je singel juhokórejskej chlapčenskej skupiny Big Bang. Vydaný bol digitálne 1. júla 2015 vydavateľstvom YG Entertainment ako piaty singel zo "Série MADE" a ako prvý z "D".
Príprava.
26. júna vyšiel prvý teaser s názvom skladby a dátumom vydania albumu "D". Hodinu pred vydaním boli Big Bang v živom vysielaní "Naver Starcast".
Bolo oznámené, že na rozdiel od ostatných nebude k tejto piesni žiaden videoklip. Zástupca YG Entertainment pre "Star News" povedal: „Dôvodom, prečo k skladbe nebude žiaden videoklip, je to, že „If You“ je od debutu skupiny v roku 2006 najsmutnejšou piesňou. Je to skladba, ktorá sa vás citovo dotkne. Videoklip nebol natočený preto, aby ste sa mohli sústrediť len na hudbu a text.“
„If You“ je prvou piesňou, v ktorej spievajú všetci členovia, keďže T.O.P a G-Dragon zvyčajne repujú.
Vydanie.
Skladba bola vydaná 1. júla 2015. V prvom týždni sa „If You“ umiestnila na prvom mieste týždenného digitálneho rebríčka Gaon s počtom 308 120 predaných kópií. Na konci júla pieseň obsadila 1. miesto v mesačnom rebríčku Gaon s predajnosťou 627 808 digitálnych kópií. V Billboardovom rebríčku "Svetové digitálne piesne" sa skladba umiestnila na druhom mieste.
Kritika.
"Billboard" sa vyjadril, že „If You“ je „za posledné roky jednou zo skladieb skupiny, ktoré vedia okamžite ohúriť“. "Osen" nazval „If You“ „najsmutnejšou skladbou v histórii skupiny“. G-Dragon si vyslúžil pochvalu za svoje texty: „G-Dragon ukázal svoje impozantné textárske schopnosti, ktoré pripomínajú komplexnosť skladieb „Lies“ a „Haru Haru“.“
Tablo zo skupiny Epik High nazval „If You“ „úchvatnou“. Jang Hjon-sok označil „If You“ za najsmutnejšiu skladbu, akú kedy Big Bang vydali.
František Kováčik-Podmagurský

František Kováčik-Podmagurský (* 1. október 1902, Vrútky – † 2. marec 1975, Martin) bol slovenský hudobný skladateľ.
Životopis.
Narodil sa v roku 1902 vo Vrútkach, kde absolvoval aj štátnu meštiansku školu a odbornú školu pri hlavnej železničnej dielni. Ako vyučený zámočník začal pracovať v železničných dielňach, kde sa v roku 1920 stal členom spolkovej kapely a učil sa hrať na husliach, flaute, bicích nástrojoch a trombóne. Po ukončení vojenskej služby v roku 1924 hrával v kinách a v kaviarňach a popri tom viedol až šestnásťčlenný súbor, s ktorým vystupoval po Slovensku. V roku 1926 sa oženil s Etelou Lamošovou – Ondrušovič. Z ich manželstva vzišli dvaja synovia. V roku 1927 napísal svoje prvé melódie "Nečakaj ma" a "Vezie Jano fúru sena". Od roku 1928 vyučoval na Vrútkach hru na husle a od roku 1940 aj na klavír a akordeón. Medzi jeho žiakov patrili mimo iné Rudo Moric, slovenský spisovateľ, a Ján Tomka prvý absolvent konzervatória v Žiline v oddelení dychových nástrojov v hre na flaute. S Gáborom Kontšekom, učiteľom v Košťanoch nad Turcom organizoval štrnásťčlenný orchester, ktorý mal dobré meno v Martine i vo Vrútkach. Odteraz začalo pestré obdobie jeho tvorby. Skladal aj pre také mená slovenskej hudobnej kultúry, ako bola Melánia Olláryová a udržiaval kontakty s Eugenom Suchoňom.
Panamerické majstrovstvá vo faustbale 2015

Panamerické majstrovstvá vo faustbale 2015 boli 1. panamerické majstrovstvá vo faustbale, ktoré organizuje Medzinárodná faustbalová asociácia (IFA). Konali sa od 27.28. augusta 2015 vo Flanders, v štáte New Jersey, v Spojených štátoch, za účasti 4 mužkých a 4 ženských tímov. Pôvodne sa na turnaji mali predstaviť aj obe družstvá Argentíny. Zápasy sa odohrali v areáli klubu Swim and Sport Club Flanders. V oboch kategóriách zvíťazili družstvá favorizovanej Brazílie, ktoré vo finálových zápasoch vyhrali nad družstvami Čile.
Spolu s majstrovstvami národných družstiev sa uskutočnil aj Panamerický pohár klubov.
Výsledky.
Muži.
Základná skupina.
&lt;br&gt;
Ženy.
Základná skupina.
&lt;br&gt;
Daniela Ostatníková

Prof. MUDr. Daniela Ostatníková, PhD. (* 22. júl 1957) je slovenská lekárka, univerzitná profesorka, prednostka Fyziologického ústavu Lekárskej fakulty UK. V rokoch 2015 až 2019 bola prorektorkou pre medzinárodné vzťahy Univerzity Komenského v Bratislave.
Životopis.
V roku 1982 absolvovala štúdium všeobecného lekárstva na Lekárskej fakulte Univerzity Komenského s vyznamenaním. V rokoch 1982 – 1989 pracovala ako sekundárna lekárka v Univerzitnej nemocnici v Bratislave, od roku 1989 pôsobí na Lekárskej fakulte UK. V roku 1998 ukončila postgraduálne štúdium v odbore normálna a patologická fyziológia, v roku 2005 habilitovala na docentku v tomto odbore a v roku 2012 bola po inauguračnom konaní na Univerzite Komenského vymenovaná za profesorku v odbore normálna a patologická fyziológia. Od roku 2010 je prednostkou Fyziologického ústavu LF UK, kde v roku 2013 založila Akademické centrum výskumu autizmu (ACVA). Absolvovala študijné pobyty v USA, je držiteľkou Fulbright fellowship a Tempelton fellowship. Je členkou Európskej akadémie vied a umení (Salzburg, Rakúsko) a viacerých ďalších vedeckých spoločností doma aj v zahraničí. Za svoju vedeckú a publikačnú činnosť získala viacero medzinárodných a národných ocenení. Na Lekárskej fakulte UK zastávala v rokoch 2007 – 2015 funkciu prodekanky pre zahraničné vzťahy, od februára 2015 do februára 2019 bola prorektorkou Univerzity Komenského v Bratislave pre medzinárodne vzťahy, od februára 2023 opäť prodekankou pre medzinárodné vzťahy na LF UK v Bratislave.
Je víťazkou "ankety Slovenka roka" v kategórii "Veda a výskum" za rok 2012, laureátkou Mimoriadnej ceny za celoživotné dielo Krištáľového krídla za rok 2020 a laureátkou ESET Science Award za rok 2023 v kategórii Výnimočná osobnosť vysokoškolského vzdelávania.
Daredevil

Daredevil môže byť:
Banshee

Banshee môže byť:
Marco Polo (rozlišovacia stránka)

Marco Polo môže byť:
v umení
iné
Malé Čierne pleso

Malé Čierne pleso () je pleso vo Vysokých Tatrách. Leží severozápadne od Čierneho plesa kežmarského neďaleko Zeleného plesa a Chaty pri Zelenom plese v Doline Zeleného plesa. Má rozlohu a je dlhé a široké. Maximálna hĺbka . Leží vo výške . Názov plesa vyplýva z jeho malých rozmerov a z jeho polohy v susedstve Čierneho plesa kežmarského.
Turistika.
K plesu nevedie turistický chodník, ale neďaleko neho, asi 70 metrov od brehu plesa, vedie po značke Tatranská magistrála k blízkej Chate pri Zelenom plese.
Sober (Big Bang)

„Sober“ je singel juhokórejskej chlapčenskej skupiny Big Bang. Vydaný bol digitálne 1. júla 2015 vydavateľstvom YG Entertainment ako šiesty singel zo "Série MADE" a ako druhý z "D".
Príprava.
27. júna bol zverejnený teaser s názvom piesne a informáciami o tom, kto ju zložil. Hodinu pred vydaním skladby boli Big Bang v živom vysielaní "Naver Starcast". Tá istá časť, ktorú G-Dragon spieva ku koncu piesne „Sober“, odznela prvýkrát už počas 15. ročníka Mnet Asian Music Awards ako predohra k jeho skladbe „Crooked“.
Vydanie.
Skladba „Sober“ bola vydaná digitálne 1. júla 2015. V prvom týždni od vydania sa predalo 276 180 digitálnych kópií a v digitálnom rebríčku Gaon sa pieseň umiestnila na druhom mieste. V mesačnom rebríčku Gaon za mesiac júl obsadila 4. miesto s 572 050 predanými kópiami. V Billboardovom rebríčku "Svetové digitálne piesne" sa „Sober“ umiestnila na treťom mieste.
Kritika.
Skladba si získavala pozitívne ohlasy. "Billboard" si všimol, že Big Bang sa viac priklonili k rocku a funku, čo sa od ich zvyčajného hudobného štýlu líšilo. Pieseň má „odvážne prevedenie a energický rockový zvuk“ a prirovnal ju ku G-Dragonovej skladbe „Crooked“ z roku 2013. Americký "Fuse" povedal, že pieseň sa hodí do alternatívneho rádia alebo na hudobný festival "Warped Tour", ktorý je známy alternatívnou a punk rockovou hudbou. "Osen" sa vyjadril, že je to „vzrušujúca letná pieseň, ktorá sa perfektne hodí k tomuto ročnému obdobiu“.
Videoklip.
Videoklip režíroval Han Sa-min, ktorý bol predtým režisérom aj pre videoklipy k piesňam „Loser“, „Blue“ a „Bad Boy“. Má jedinečný štýl a letnú náladu. "Billboard" klip opísal slovami „bláznenie vo farbistom svete“.
Írske kráľovstvo

Írske kráľovstvo (, ) bol štát, ktorého vznik sa datuje do roku 1541. Nový štát nahradil pôvodné Írske lordstvo, ktoré vzniklo v roku 1171. Henrich VIII. Sa tak stal prvým írskym kráľom od roku 1169. Samostatné Írske kráľovstvo existovalo až do zlúčenia s Kráľovstvom Veľkej Británie, s ktorým v roku 1801 vytvorilo Spojené kráľovstvo Veľkej Británie a Írska.
Keď pápež Klement XIII. v roku 1533 exkomunikoval Henricha VIII., Stala sa ústavná pozícia Írskeho lordstva neistá. Henrich sa odlúčil od svätého stolca a vyhlásil sa za vrchného činiteľa Anglikánskej cirkvi. Následne odmietol uznať zvrchovanosť katolíckej cirkvi nad Írskom. Kráľom Írska bol vyhlásený zákonom z roku 1542 ("Crown of Ireland Act 1542"), ktorý schválil Írsky parlament.
To znamenalo, že Írske kráľovstvo spravoval vládnuci panovník Anglicka a obe kráľovstvá tvorili personálnu úniu. V roku 1801 boli parlamenty Írska a Kráľovstva Veľkej Británie zlúčené a vznikol zjednotený štát Spojené kráľovstvo Veľkej Británie a Írska.
Malé Biele plesá

Malé Biele plesá, Biele kežmarské plesá (, , ) je sedem drobných pliesok v SZ časti zoskupenia Bielych plies. Nachádzajú sa v hlavnej osi Doliny Bielych plies. Okrem Veľkého Bieleho plesa, ktoré leží na severovýchodnom okraji skupiny, má samostatný názov iba pleso medzi Žeruchovým prameňom a Veľkým Bielym plesom, na juh od neho – Trojrohé pleso. Ostatných sedem drobných plies je sústredených v severozápadnej časti zoskupenia.
Plesá sú v nadmorskej výške do . K plesám nevedú turistické chodníky. Možno ich vidieť z Predného Kopského sedla.
Názov.
Majú spoločný názov Malé Biele plesá. Celé zoskupenie je však pomenované Biele plesá. Názov prevzali od Bieleho potoka, ktorý z nich vyteká a po spojení so Zelým potokom vytvára Kežmarskú Bielu vodu
The Final Cut (film, 1983)

The Final Cut je video EP britskej rockovej skupiny Pink Floyd. Na VHS bolo vydané v roku 1983.
Tento krátky (cca 19 min.) videoalbum je doplnkom k albumu "The Final Cut", ktorý skupina vydala v ten istý rok. VHS obsahuje videoklipy k štyrom skladbám albumu "The Final Cut", ktoré tvoria príbeh. Videoalbum režíroval švagor basgitaristu a speváka skupiny, Rogera Watersa, Willie Christie. Významnú úlohu vo videoklipoch hrá škótsky herec, Alex McAvoy, ktorý hral postavu učiteľa vo filme "". Na videoalbume si zahral aj sám Waters, ktorý texty skladieb hovorí (spieva) psychológovi.
Zdroj.
Steel Cup

Steel Cup je hokejový turnaj hraný v Česku (v Třinci) od roku 2014. Zúčastňujú sa na ňom české a európske oceliarske hokejové kluby. Turnaj sa hrá v auguste.
Ročníky.
Steel Cup 2014.
V roku 2014 sa na Steel cupe zúčastnili 4 tímy:
Výsledky:
Steel Cup 2015.
V roku 2015 sa na Steel cupe zúčastnili 4 tímy:
Výsledky:
Steel cup 2016.
V roku 2016 sa na Steel cupe zúčastnili 4 tímy:
Výsledky:
Wes Craven

Wesley Earl „Wes“ Craven (* 2. august 1939, Cleveland, Ohio, USA† 30. august 2015, Los Angeles, Kalifornia) bol americký režisér a herec, tvorca nízkonákladových hororov. Vo svojich filmoch si väčšinou pre seba pripravil malú bezvýznamnú rolu. Jeho najvýraznejšia rola bola vo filme "Nová nočná mora", kde hral sám seba.
Medzi jeho najznámejšie filmy patrí "Nočná mora v Elm Street" (1984), "Nová nočná mora" (1994) alebo hororová séria "Vreskot".
Životopis.
Wes Craven sa narodil v Clevelande v Ohiu, ako syn Caroline ( Miller) a Paulovi Eugenovi Cravenovi. Bol vychovaný v prísnej baptistickej rodine. Získal vysokoškolské štúdium v anglickom jazyku a psychológiu z Wheaton College v Illinois a magisterský titul v filozofii a písaní na Johns Hopkins University.
Wes krátko vyučoval angličtinu na Westminsterskej univerzite a bol profesorom humanitných vied na Clarkson College of Technology (neskôr Clarkson University) v New Yorku. Počas tejto doby si zakúpil použitú 16mm filmovú kameru a začal robiť krátke filmy. Keď ho jeho priateľ Tom Chapin informoval o posolstve v post-produkčnej spoločnosti v New Yorku, ktorú prevádzkoval jeho brat, budúca ľudová rocková hviezda Harry Chapin, Craven sa presťahoval na Manhattan. Jeho prvá tvorivá práca vo filmovom priemysle bola ako zvukový editor pre spoločnosť Chapin. Neskôr stal asistentom manažmentu spoločnosti a katapultoval sa na úpravu filmu  "You've Got to Walk It Like You Talk It" "or" "You'll Lose That Beat" (1971).
Cravenove diela majú tendenciu zdieľať a rozoznávať povahu človeka s realitou. "Nočná mora v Elm Street" sa napríklad zaoberala dôsledkami snov v reálnom živote. V ďalšom pokračovaní, film "Nová nočná mora" , poukazuje na herečku Heather Landerkamp, ktorá vo filme hrá samu seba, a prenasleduje ju desivý Freddy Krueger. Celý film sa pohybuje medzi strašidelnými víziami a realitou.
Vo filme "Vreskot" postavy často poukazujú na hororové filmy ktoré sa zároveň stanú skutočnou udalosťou. Vo filme tiež zaznie veta, kedy Billy Loomis (vo filme hrá Skeet Ulrich) povie svojej priateľke Sydney (Neve Campbell) že život je len veľký film. Film Vreskot patrí k najúspešnejšiemu filmu z celej jeho kinematografie. Dočkal sa až štyroch pokračovaní, z toho posledná štvrtá časť bol jeho posledným filmom.
Úmrtie.
Dňa 30. augusta 2015 zomrel na rakovinu mozgu vo svojom dome v Los Angeles, štyri týždne po jeho 76. narodeninách.
Vyšné zbojnícke pleso

Vyšné zbojnícke pleso () je najvyššie ležiace, najväčšie a najzápadnejšie zo Zbojníckych plies v juhozápadnej časti "Zbojníckej pláne" Veľkej Studenej doliny vo Vysokých Tatrách. Názov je odvodený z ich polohy na Zbojníckej pláni a poukazuje na pytliacku minulosť doliny. Z plesa vyteká potok do Prostredného zbojníckeho plesa. 
Rozmery.
Plocha je , dĺžka , šírka a hĺbka .
Turistika.
Pleso je blízko turistického chodníka, ktorý po vedie z Téryho chaty cez Priečne sedlo na Zbojnícku chatu a po značke zo Zbojníckej chaty do Prielomu.
Majstrovstvá Ázie v basketbale žien 1997

Majstrovstvá Ázie v basketbale žien 1997 boli v poradí 17. majstrovstvá Ázie v basketbale žien, ktoré organizuje Ázijská basketbalová federácia (FIBA Asia). Konali sa v Bangkoku, v Thajsku v dňoch od 27. apríla5. mája 1997, za účasti 14 tímov rozdelených do 2 výkonnostných divízií. Titul získala , ktorá vo finálovom stretnutí zvíťazila nad predchádzajúcim štvornásobným víťazom z .
Turnaj zároveň slúžil ako kvalifikácia ázijských družstiev na Majstrovstvá sveta 1998, ktoré organizovalo Nemecko. Kvalifikovali sa na ne 3 najlepšie družstvá.
Sânnicolau Român

Sânnicolau Român je obec v Bihárskej župe v Rumunsku. Skladá sa z troch dedín: Sânnicolau Român (sídlo obce), Berechiu a Roit.
James Last

James Last, rodným menom Hans Last zvaný tiež Hansi (* 17. apríl 1929, Brémy, Nemecko† 10. jún 2015, Palm Beach, Florida, USA) bol nemecký hudobný skladateľ, aranžér a dirigent, vedúci "Orchestra Jamesa Lasta".
Diskografia.
Produkcia Jamesa Lasta: (ako Hans Last, Orlando a James Last)
Nižné zbojnícke pleso

Nižné zbojnícke pleso () je najnižšie a najvýchodnejšie pleso zo Zbojníckych plies ležiace v juhozápadnej časti "Zbojníckej pláne" Veľkej Studenej doliny vo Vysokých Tatrách Pleso je v nadmorskej výške , plocha je .
Názov.
Názov Zbojníckych plies poukazuje na pytliacku minulosť Veľkej Studenej doliny. Na Zbojnícke plesá sa často prenáša názov susednej skupiny Sesterských plies, alebo sa pod jedným i druhým názvom zahrnujú do jednej skupiny. Do plesa priteká potok z Prostredného zbojníckeho plesa. 
Turistika.
Pleso je prístupné po modrej turistickej značke od Zbojníckej chaty smerom k Prielomu.
Suzuka Nakamotová

Suzuka Nakamotová (; * 20. december 1997, prefektúra Hirošima, Japonsko) je japonská speváčka, modelka a idol. Je reprezentovaná talentovou agentúrou Amuse. Bola členkou troch kapiel: Karen's Girls, Sakura Gakuin a BABYMETAL.
Biografia.
Suzuka bola zapísaná do talentovej agentúry Amuse po umiestnení sa na druhom mieste v talentovej súťaži usporiadanej agentúrou.
V roku 2008 agentúra sformovala kapelu Karen Girl's ktorej sa stala súčasťou.
Kapela predstavovala mladšiu sestru kapely Perfume a spievala niekoľko úvodných pesničiek do anime Zettai Karen Children. Po skončení seriálu 31. marca 2009 bola kapela rozpustená.
V roku 2010 sa Nakamoto stala zakladajúcou členkou idolovej skupiny Sakura Gakuin. Členky skupiny taktiež vytvorili menšie skupiny, takzvané kluby, ktoré vydávali vlastné pesničky. Suzuka bola členkou klubu tvrdej hudby, ktorý vydával pesničky pod menom BABYMETAL. V skupine boli dve ďalšie členky skupiny Sakura Gakuin, Yui Mizuno a Moa Kikuchi..
Na jar 2013 Suzuka absolvovala nižšiu strednú školu a preto musela „promovať“ aj zo skupiny Sakura Gakuin. Jej absolventský koncert bol 31. marca 2013 v Tokyo International Forum.
Nakamoto Suzuka momentálne vystupuje s BABYMETAL-om pod menom SU-METAL. Prvý album, s názvom BABYMETAL, vydala skupina vo februári 2014.
Osobné informácie.
Suzuka má staršiu sestru, Himeku Nakamotovú, ktorá je členka idolovej kapely Nogizaka46. Obe študovali na Actor's School Hiroshima a spievali spolu ako duo s názvom Tween.
Palm Beach

Palm Beach je najvýchodnejšie položené mesto amerického štátu Florida. Vodná dopravné cesta Intracoastal Waterway ho oddeľuje od susediacich väčších miest West Palm Beach a Lake Worth. Mestečko má vyše osem tisíc obyvateľov, v sezóne od novembra do mája, ich počet narastá asi na trojnásobok. 
Mesto založil v roku 1884 americký priemyselník Henry Flagler (1830-1913).
Majstrovstvá Ázie v basketbale žien 1999

Majstrovstvá Ázie v basketbale žien 1999 boli v poradí 18. majstrovstvá Ázie v basketbale žien, ktoré organizuje Ázijská basketbalová federácia (FIBA Asia). Konali sa v Šizuoke, v rovnomennej prefektúre, v Japonsku v dňoch od 2.9. mája 1999, za účasti 9 tímov rozdelených do 2 výkonnostných divízií. Pôvodne sa mali na turnaji predstaviť aj (ako víťaz divízie II predchádzajúceho turnaja) a . Zápasy sa hrali v aréne "Kusanagi Indoor Stadium". Titul obhájila , ktorá vo finálovom stretnutí zvíťazila nad domácim družstvom .
Turnaj zároveň slúžil ako kvalifikácia ázijských družstiev na Letné olympijské hry 2000, ktoré hostilo Sydney. Kvalifikovalo sa na ne iba víťazné družstvo.
Jason Derulo

Jason Joel Desrouleaux (* 21. september 1989, Miramar, Florida, USA), viac známy ako Jason Derulo, je americký spevák, textár a tanečník. Odkedy začal svoju hudobnú kariéru v roku 2009, celosvetovo predal viac ako 250 miliónov kópií singlov, medzi ktoré patria jeho najúspešnejšie „Wiggle“, „Talk Dirty“, „In My Head“ a „Whatcha Say“.
V roku 2015 vydal singel „Want to Want Me“ a oznámil vydanie svojho štvrtého štúdiového albumu "Everything is 4", ktorý bol vydaný dňa 2. júna 2015.
Zoznam umelcov, podľa počtu prvých singlov rebríčku Billboard Hot 100

Toto je Zoznam umelcov, podľa počtu prvých singlov rebríčku Billboard Hot 100 v poradí podľa počtu prvých singlov, ktoré boli od roku 1958 v americkom rebríčku "Billboard" Hot 100:
The Pink Floyd and Syd Barrett Story

The Pink Floyd and Syd Barrett Story je dokumentárny film britskej rockovej skupiny Pink Floyd, ktorý bol vydaný na DVD 24. marca 2003. Bol produkovaný firmou Otmoor Productions v 2001 ako časť sérií BBC "Omnibus" a pôvodne sa volal Syd Barrett: Crazy Diamond (v USA sa vysielala trochu pozmenená verzia tohto filmu a bola to posledná epizóda zo "VH1's Legends" sérií vysielaná v januári 2002). Dokumentácia obsahovala rozhovory so všetkými členmi skupiny Pink FloydRoger Waters, David Gilmour, Nick Mason a Rick Wrightplus „piaty“ člen, Bob Klose, ktorý opustil skupinu v roku 1965, a v rozhovoroch hovorili o bývalom členovi skupiny, Sydovi Barrettovi. Film pozostával aj zo záberov skupiny v ranom veku. Film režíroval John Edginton.
V Spojenom kráľovstve a Európe vyšla v roku 2006 nová verzia tohto filmu, ktorá obsahovala nezostrihané rozhovory.
E (album, Big Bang)

E je siedmy single album juhokórejskej chlapčenskej skupiny Big Bang, ktorý vyšiel 5. augusta 2015 ako štvrtý a zároveň posledný zo "Série MADE".
Príprava.
Oznámenie o novom single albume bolo zverejnené 23. júla a predpovedalo, že jeho súčasťou bude aj duo GD &amp; TOP. Teaser bol vydaný na ďalší deň. Bola to prvá kolaborácia dua po štyroch rokoch. Jang Hjon-sok potvrdil, že druhú skladbu bude spievať celá skupina. Informácie o skladbe „Let’s Not Fall in Love“ boli zverejnené 30. júla. Hodinu pred vydaním albumu boli Big Bang v živom vysielaní "V app", ktoré sledovalo viac ako 620 000 ľudí.
Vydanie a propagácia.
Digitálne skladby vyšli 5. augusta a fyzický album bol vydaný 12. augusta.
Po vydaní sa "E" v týždňovom rebríčku Gaon umiestnil na prvom mieste, čím sa stal po "M" a "D" už tretím albumom zo "Série MADE", ktorý obsadil prvú priečku. V japonskom rebríčku Oricon sa umiestnil na 15. mieste so 4 090 predanými kópiami. V Číne sa za 24 hodín predalo vyše 700 000 digitálnych kópií. 28. augusta prekročila predajnosť v Číne miliónovú hranicu. V mesačnom rebríčku Gaon sa s 84 002 predanými kópiami umiestil "E" na 3. mieste.
V Billboardovom rebríčku "Svetové digitálne piesne" sa skladba „Let's Not Fall in Love“ umiestnila na prvom a „Zutter“ na druhom mieste, čím Big Bang remizovali s Psy-om ako jediní kórejskí interpreti, ktorí v tomto rebríčku obsadili prvé dve miesta trikrát.
V televízii s piesňami prvýkrát vystúpili v hudobnom programe "Inkigajo".
Kritika.
"Billboard" povedal, že „skladba „Let's Not Fall in Love“ ukazuje skupinu v doteraz najsentimentálnejšom svetle“, a „hoci zneje ako klasická pieseň skupiny, je jedinečná chýbajúcim presne ohraničených refrénom“. „G-Dragon a T.O.P v nej predviedli svoje hlasy v novom zafarbení, ktoré sa líši od ich zvyčajného ctižiadostivého repu.“ „Zutter“ je „hip-hopový počin pretkaný trapovými slučkami, bicími a syntetizátormi na zdôraznenie charakteristických štýlov oboch chlapcov“. "Inquirer" nazval „Let's Not Fall in Love“ „najviac emočne znejúcim vydaním skupiny“. "Osen" povedal, že piesne majú „rôzne nálady a zafarbenie, a to je niečo, čo dokážu len Big Bang, pretože majú široké umelecké spektrum“.
The Story of Wish You Were Here

The Story of Wish You Were Here je dokumentárny film o výrobe a príprave albumu skupiny Pink Floyd, "Wish You Were Here". Potom, čo bol odvysielaný na niektorých televíznych staniciach, vrátane BBC Four, bol následne vydaný 26. júna 2012 na DVD a Blu-ray.
Film poskytuje rozsiahly prehľad o koncepcií, nahrávaní skladieb a navrhovaní obalu albumu. Obsahuje exkluzívne rozhovory s každou kľúčovou osobou, ktorá spolupracovala na výrobe a produkcii albumu. Je to už druhý dokumentárny film skupiny Pink Floyd, ktorý produkovala spoločnosť Eagle Rock, predchádzajúci film bol "" (2003).
Skupinu reprezentujú všetci traja pozostalí členovia – David Gilmour, Nick Mason a Roger Waters. Ďalší ľudia, ktorí sa objavili vo filme sú: Joe Boyd, Venetta Fields, Jill Furmanovsky, Roy Harper, Brian Humphries, Peter Jenner, Nick Kent, Aubrey Powell, Ronnie Rondell Jr. (ktorý stvárnil horiaceho muža na pôvodnom obale albumu), Gerald Scarfe a Storm Thorgerson.
Film je dlhý 59 minút a obsahuje ďalších 25 minút rozhovorov. Taktiež obsahuje filmové zábery Rogera Watersa a Davida Gilmoura hrajúc niektoré pasáže z originálnych skladieb, zatiaľ čo zvukový inžinier albumu, Brian Humphries, prehráva originálne zvukové pásky z archívu štúdia Abbey Road Studios.
Majstrovstvá Ázie v basketbale žien 2001

Majstrovstvá Ázie v basketbale žien 2001 boli v poradí 19. majstrovstvá Ázie v basketbale žien, ktoré organizuje Ázijská basketbalová federácia (FIBA Asia). Konali sa v Bangkoku, v Thajsku v dňoch od 4.11. októbra 2001, za účasti 13 tímov rozdelených do 2 výkonnostných divízií. Nováčikmi turnaja boli družstvá Libanonu a Uzbekistanu. Zápasy sa hrali v aréne Indoor Stadium Huamark. Svoj siedmy titul získala , ktorá vo finálovom stretnutí zvíťazila nad .
Turnaj zároveň slúžil ako kvalifikácia ázijských družstiev na Majstrovstvá sveta 2002, ktoré organizovala Čína. Kvalifikovali sa na ne 3 najlepšie družstvá.
Konečné poradie.
Pozn: Libanon bol dodatočne penalizovaný (nenastúpil na zápas o konečné umiestnenie) a namiesto 11. miesta skončil posledný.
Majstrovstvá Ázie v basketbale žien 2004

Majstrovstvá Ázie v basketbale žien 2004 boli v poradí 20. majstrovstvá Ázie v basketbale žien, ktoré organizuje Ázijská basketbalová federácia (FIBA Asia). Konali sa v Sendai, v prefektúre Mijagi, v Japonsku v dňoch od 13.19. januára 2004, za účasti 9 tímov rozdelených do 2 výkonnostných divízií. Japonsko bolo organizátorom ázijského šampionátu žien piatykrát (v Sendai druhýkrát), predtým hostilo toto podujatie v rokoch 1982, 1994, 1995 a 1999. Zápasy sa hrali v aréne Sendai Gymnasium. Titul obhájila , ktorá vo finálovom stretnutí zvíťazila nad domácim družstvom .
Turnaj zároveň slúžil ako kvalifikácia ázijských družstiev na Letné olympijské hry 2004, ktoré hostili Atény. Kvalifikovali sa na ne 3 najlepšie družstvá.
Rod Taylor

Rod Taylor (* 11. január 1930, Sydney, Austrália† 7. január 2015, Los Angeles, Kalifornia, USA) bol austrálsky herec. 
Narodil sa v Lidcombe, predmestí Sydney, ako jediný syn Williama Sturt Taylora a Mony Taylor. Študoval najprv na strednej škole "Parramatta High School" a neskôr na technickej a umeleckej vysokej škole. Svoju hereckú kariéru začal v divadelných a rozhlasových hrách. Prvým filmom v ktorom hral ​​bol "King of the Coral Sea" z roku 1954. Neskôr hral v mnohých ďalších filmoch, medzi ktoré patrí napríklad "Stroj času" (1960), "Zabriskie Point" (1970) a "Nehanební bastardi" (2009). 
Zomrel v januári 2015 vo veku 84 rokov na infarkt.
Angela Lansburyová

Dame Angela Brigid Lansburyová, DBE (; * 16. október 1925, Londýn, Spojené kráľovstvo† 11. október 2022, Los Angeles, Kalifornia, USA) bola britská herečka a speváčka.
Prvýkrát sa objavila v snímke "Gaslight" z roku 1944 v úlohu zlomyseľnej slúžky, za ktorej stvárnenie bola nominovaná aj na Oscara. Ďalej hrala napr. vo filmoch "The Manchurian Candidate" (1962), "Bedknobs and Broomsticks" (1971) alebo "Kráska a zviera" (1991).
V päťdesiatych rokoch sa dostala do newyorského divadla "Broadway Theatre", kde zožala veľký úspech v muzikáloch "Gypsy", "Mame" a "Sweeney Todd". Z jej najnovších rolí je známe najmä stvárnenie spisovateľky Jessicy Fletcher v americkom televíznom seriáli "To je vražda, napísala", v ktorom účinkovala v rokoch 1984 - 1996, či úloha Madame Arcati z broadwayskej hry "Blithe Spirit".
Je nositeľkou radu významných ocenení, celkom päťkrát získala Tony Award a šesťkrát Zlatý glóbus a ako najlepšia herečka vo vedľajšej úlohe bola i trikrát nominovaná na Oscara a celkom osemnásťkrát na Cenu Emmy.
Pavel

Pavel môže byť:
Život chrobáka

Život chrobáka (v origináli A Bug's Life) je americký počítačovo animovaný film, charakterizovaný ako dobrodružná komédia, vytvorený štúdiom Pixar roku 1998 a režírovaný Johnom Lasseterom.
Postavy.
Réžia slovenského znenia: Tatiana Tadlánková.
Abramov

Abramov môže byť:
Majstrovstvá Ázie v basketbale žien 2005

Majstrovstvá Ázie v basketbale žien 2005 boli v poradí 21. majstrovstvá Ázie v basketbale žien, ktoré organizuje Ázijská basketbalová federácia (FIBA Asia). Konali sa v meste Čchin-chuang-tao, v provincii Che-pej, v Číne v dňoch od 19.26. júna 2005, za účasti 13 tímov rozdelených do 2 výkonnostných divízií. Čína bola organizátorom ázijského šampionátu žien druhýkrát, predtým hostila toto podujatie v roku 1984, v Šanghaji. Zápasy sa hrali v aréne Olympic Sports Center. Titul obhájila domáca , ktorá vo finálovom stretnutí zvíťazila nad .
Turnaj zároveň slúžil ako kvalifikácia ázijských družstiev na Majstrovstvá sveta 2006, ktoré organizovala Brazília. Kvalifikovali sa na ne 3 najlepšie družstvá.
Ooh La La

„Ooh La La“ je singel americkej popovej speváčky Britney Spears vydaný spoločnosťou RCA Records a bol nahraný pre film "Šmolkovia 2." Skladbu písalo niekoľko skladateľov napríklad aj Max Martin, ktorý s Britney spolupracoval už pred niekoľkými rokmi. Hoci demo uniklo na internet už niekoľko týždňov pred vydaním premiéru malo 17. júna 2013 v rádiu KIIS FM, kde Britney tiež poskytla informácie o novej piesni, ale aj o jej účinkovaní v Las Vegas. Skladba debutovala na 54. mieste amerického hudobného rebríčka Billboard Hot 100. Speváčka k piesni natočila aj videoklip, ktoré malo oficiálnu premiéru 11. júla 2013 na jej VEVO kanáli. Vo videoklipe je speváčka v kine kde sú aj jej synovia Sean Preston a Jayden James keď sa prenesie na plátno a okolo nej tancujú šmolkovia. V klipe sú použité aj zábery z filmu. Video malo za dva dni 7 milónov pozretí a v súčasnosti prekonalo 35 000 000 videní. Skladba bola použitá v záverečných titulkách filmu.
Britney na sociálnej sieti prezdradila: "„Vždy som mala šmolkov rada, ale moji synovia ich milujú najviac na svete. To je dôvod prečo som túto skladbu nahrala.“"
Singel.
CD Singel / Digital SingelNemecká verzia singlu
Majstrovstvá Ázie v basketbale žien 2007

Majstrovstvá Ázie v basketbale žien 2007 boli v poradí 22. majstrovstvá Ázie v basketbale žien, ktoré organizuje Ázijská basketbalová federácia (FIBA Asia). Konali sa v meste Inčchon, v Kórejskej republike v dňoch od 3.10. júna 2007, za účasti 12 tímov rozdelených do 2 výkonnostných divízií. Družstvo Vietnamu sa predstavilo na turnaji po 33 rokoch. Kórejská republika bola organizátorom ázijského šampionátu žien štvrtýkrát, predtým hostila toto podujatie v rokoch 1965, 1974 a 1992, zakaždým v Soule. Zápasy sa hrali v aréne Samsan World Gymnasium s kapacitou 7 500 miest. Dvanásty titul získala domáca , ktorá vo finálovom stretnutí zvíťazila nad obhajcom titulu z .
Turnaj zároveň slúžil ako kvalifikácia ázijských družstiev na Letné olympijské hry 2008, ktoré hostil Peking. Kvalifikovalo sa na ne iba víťazné družstvo. V poradí ďalšie 2 družstvá postúpili na svetovú olympijskú kvalifikáciu.
Daniel Olejár

Doc. RNDr. Daniel Olejár, PhD. (* 4. január 1957) je slovenský informatik a univerzitný pedagóg pôsobiaci na Univerzite Komenského v Bratislave (UK) ako vedúci Katedry informatiky Fakulty matematiky, fyziky a informatiky UK (FMFI UK) a v minulosti ako prorektor (od februára 2015 do marca 2021).
Život.
V roku 1980 absolvoval odbor matematika, špecializáciu Teoretická kybernetika a matematická informatika na Prírodovedeckej, resp. Matematicko-fyzikálnej fakulte UK (MFF UK), kde získal aj vedeckú hodnosť kandidáta vied (1987) a vedecko-pedagogickú hodnosť docent (1989). Na MFF UK, neskôr FMFI UK pôsobil ako interný ašpirant, odborný asistent, docent a od roku 2003 tu pôsobí vo funkcii profesora. Je garantom študijného programu informatika. Štyri funkčné obdobia bol a v súčasnosti je vedúcim Katedry informatiky FMFI UK.
Odborne pracoval v oblasti diskrétnej matematiky a teórie náhodných grafov, začiatkom deväťdesiatych rokov prešiel do oblasti kryptológie a informačnej bezpečnosti. Podieľal sa na návrhu šifrovacieho algoritmu pre Ministerstvo vnútra SR, návrhu klíringového systému Národnej banky Slovenska, koordinoval prípravu poslaneckého návrhu zákona o elektronickom podpise a podieľal sa na príprave ďalších zákonov, vykonávacích predpisov a štátnych koncepcií (Informatizácia spoločnosti, Národná stratégia informačnej bezpečnosti v SR, Návrhu systému vzdelávania v oblasti informačnej bezpečnosti, Zákona o informačnej bezpečnosti, Štandardov pre informačné systémy verejnej správy a i.). Bol tiež predsedom subkomisie Slovenského ústavu technickej normalizácie pre informačnú bezpečnosť, dlhoročným členom výboru Slovenskej informatickej spoločnosti. Dvanásť rokov pôsobil ako hlavný skúšajúci pre organizáciu ISACA. Bol členom Akademického senátu MFF, resp. FMFI UK, jedno funkčné obdobie bol členom a druhé podpredsedom AS UK. Od februára 2015 do marca 2021 bol prorektorom UK.
Vincent Múcska

Doc. Mgr. Vincent Múcska, PhD. (* 20. august 1964, Bratislava) je slovenský historik a univerzitný pedagóg.
Životopis.
Je absolventom Filozofickej fakulty Univerzity Komenského v Bratislave (FiF UK), v odbore slovenský jazyk a literatúra – dejepis. V roku 2007 sa habilitoval na docenta v odbore všeobecné dejiny. V rokoch 19891991 pôsobil v Historickom ústave Slovenskej akadémie vied (HÚ SAV), následne od roku 1991 na Katedre všeobecných dejín FiF UK. Od 1. mája 2013 zastáva pozíciu prorektora UK pre rozvoj, ktorej predchádzalo pôsobenie vo funkcii prodekana pre rozvoj fakulty a IT na FiF UK. Je členom Slovenskej historickej spoločnosti, podpredsedom Vedeckej rady HÚ SAV a i.
Zuzana Kovačičová

RNDr. Zuzana Kovačičová, PhD., rod. Langfelderova (* 23. apríl 1963, Bratislava, ČSSR) je slovenská chemička a univerzitná pedagogička pôsobiaca na Univerzite Komenského v Bratislave od februára 2015 vo funkcii prorektorky pre vzdelávanie.
Život.
V roku 1986 absolvovala štúdium organickej chémie na Prírodovedeckej fakulte Univerzity Komenského v Bratislave (PriF UK). Do roku 1996 pracovala na Katedre organickej chémie PriF UK ako vedecko-výskumný pracovník. Na Fakulte managementu UK pôsobí od roku 1996. V roku 2010 ukončila doktorandské štúdium v odbore podnikový manažment.
Od roku 2003 zastávala funkciu prodekanky fakulty managementu pre legislatívnu oblasť. Od roku 2007 bola zodpovedná aj za oblasť informačných technológií, vzťahov s verejnosťou a akreditácie. Od roku 2005 je kľúčovou používateľkou finančného informačného systému "SOFIA," používaného na verejných vysokých školách. Od roku 2010 je členkou tímu národného koordinátora v medzinárodnom projekte Globálny monitor podnikania (Global Entrepreneurship Monitor - GME). Od februára 2015 je prorektorkou UK.
La Carrera Panamericana

La Carrera Panamericana je americký dokumentárny film z roku 1992.
Jeho režisérom bol Ian McArthur a film zachycuje členov anglickej rockovej skupiny Pink Floyd, gitaristu Davida Gilmoura a bubeníka Nicka Masona počas automobilových pretekov Carrera Panamericana v Mexiku. Gilmoura v jeho voze doprevádzal manažér skupiny, Steve O'Rourke a Masona automobilový pretekár, Valentine Lindsay. Gilmourov voz mal počas pretekov nehodu a následne ich nedokončil (Gilmour vyviazol bez vážnejších zranení, O'Rourke mal zlomenú nohu), Mason sa v celkovom poradí umiestnil na šiestom mieste.
Skupina Pink Floyd k tomuto filmu nahrala aj hudbu. Nachádzajú sa tu aj staršie skladby („Signs of Life“, „Yet Another Movie“, „Sorrow“, „One Slip“, všetky skladby z albumu "A Momentary Lapse of Reason", a „Run Like Hell“ z albumu "The Wall"), aj novšie skladby („Country Theme“, „Small Theme“, „Big Theme“, „Carrera Slow Blues“, „Mexico '78“ a „Pan Am Shuffle“). Pod novými piesňami je autorsky podpísaný prevažne Gilmour, vo dvoch prípadoch („Carrera Slow Blues“ a „Pan Am Shuffle“) aj Mason a klávesák Richard Wright. Nové skladby boli nahrané v londýnskom štúdiu Olympic Studios v novembri 1991.
Veľký Lipník

Veľký Lipník môže byť:
Majstrovstvá Ázie v basketbale žien 2009

Majstrovstvá Ázie v basketbale žien 2009 boli v poradí 23. majstrovstvá Ázie v basketbale žien, ktoré organizuje Ázijská basketbalová federácia (FIBA Asia). Konali sa v Čennai, v štáte Tamilnádu, v Indii v dňoch od 17.24. septembra 2009, za účasti 12 tímov rozdelených do 2 výkonnostných divízií. India bola organizátorom ázijského šampionátu žien prvýkrát, predtým však hostila turnaj mužov v roku 1981. Zápasy sa hrali v aréne Jawaharlal Nehru Stadium s kapacitou 8 000 miest. Desiaty titul získala , ktorá vo finálovom stretnutí zvíťazila nad obhajcom titulu z .
Turnaj zároveň slúžil ako kvalifikácia ázijských družstiev na Majstrovstvá sveta 2010, ktoré organizovalo Česko. Kvalifikovali sa na ne 3 najlepšie družstvá.
World Tour 1968

Pink Floyd World Tour 1968 bolo turné skupiny Pink Floyd, ktoré začínalo v februári a končilo v decembri 1968. Počas tohto turné skupina navštívila Európu a Severnú Ameriku.
História.
Turné malo krátko po začatí problémy, pretože hlavný gitarista, spevák a skladateľ Syd Barrett opustil skupinu v apríli 1968. Barrett hral v skupine iba v januári toho roku, kedy mala skupina päť členov. Členom bol aj druhý gitarista, David Gilmour, ktorý Barretta aj neskôr nahradil. Väčšina predstavení sa odohrávala na festivaloch v Európe, hoci už bola predtým úspešná na niekoľkých univerzitách v Spojenom kráľovstve. Na týchto koncertoch ich diváci privítali s rešpektom, a počas niektorých vystúpení boli diváci dokonca aj ticho do poslednej noty.
Turné začalo 17. februára v Patronaatsgebouw, Holandsko a taktiež aj skončilo v Holandsku 28. decembra.
Po Sydovom odchode skupina zo svojho setlistu upustila väčšinu jeho skladieb, niektoré kompozície však zostali v repertoári až do roku 1971, napríklad „Interstellar Overdrive“ a „Astronomy Domine“. Tieto skladby boli občas predĺžené a obsahovali organové sólo a opakované verše. 
Zoznam skladieb.
Typický setlist obsahoval niektoré z týchto skladieb:
Ďalšie skladby:
Obsadenie.
Pink Floyd:
Čenkov

Čenkov môže byť:
Majstrovstvá Ázie v basketbale žien 2011

Majstrovstvá Ázie v basketbale žien 2011 boli v poradí 24. majstrovstvá Ázie v basketbale žien, ktoré organizuje Ázijská basketbalová federácia (FIBA Asia). Konali sa v meste Ōmura, v prefektúre Nagasaki, v Japonsku v dňoch od 21.28. augusta 2011, za účasti 12 tímov rozdelených do 2 výkonnostných divízií. Po 14 rokoch sa na turnaji predstavilo družstvo Indonézie. Japonsko bolo organizátorom ázijského šampionátu žien šiestykrát, predtým hostilo toto podujatie v rokoch 1982, 1994, 1995, 1999 a 2004. Zápasy sa hrali v aréne Municipal Sports &amp; Culture Center. Titul obhájila , ktorá vo finálovom stretnutí zvíťazila nad .
Turnaj zároveň slúžil ako kvalifikácia ázijských družstiev na Letné olympijské hry 2012, ktoré hostil Londýn. Kvalifikovalo sa na ne iba víťazné družstvo. V poradí ďalšie 2 družstvá postúpili na svetovú olympijskú kvalifikáciu.
Federico Zuccari

Federico Zuccari, alebo tiež Federigo Zuccaro (* asi 1542/1543, Sant'Angelo in Vado, Taliansko† 20. júl 1609, Ancona) bol taliansky manieristický maliar a architekt, činný ako v Taliansku tak aj v zahraničí. 
Životopis.
Prvé zmienky o jeho práci pochádzajú z roku 1550, kedy sa presťahoval do Ríma, kde pracoval so svojím bratom Taddeom. Pomáhal pri freskovej výzdobe Palazzo Farnese v Caprarola. 
Späť do Ríma ho zavolal pápež Gregor VIII., aby pokračoval na zákazke pre kaplnku Pauline vo Vatikáne. Navštívil Brusel, kde vytvoril sériu kartónov pre tkáčov tapisérií. Roku 1574 odišiel do Anglicka, kde dostal zákazku na maľbu portrétov kráľovnej Alžbety I., sira Nicholasa Bacona, sira Francisa Walsinghama, Charlesa Howarda a ďalších . 
Namaľoval tiež portrét "Muž s dvoma psami", v Palazzo Pitti vo Florencii, a obraz "Mŕtvy Kristus s anjelmi" v Galleria Borghese. Roku 1585 prijal ponuku Filipa II. na výzdobu El Escorialu . Pracoval v paláci od januára 1586 do konca roka 1588. Kráľovi sa mnoho jeho malieb nepáčilo a boli premaľované. Jeho nástupcom bol Pellegrino Tibaldi. 
Ako jeho súčasník Giorgio Vasari, bol aj Zuccari umeleckým kritikom a historikom. Jeho hlavné dielo "L'idea de 'Pittori, Scultori, ed Architetti" (1607) bolo však oveľa menej populárne.
Krátko pred svojou smrťou bol povýšený do rytierskeho stavu.
Forest Whitaker

Forest Steven Whitaker (* 15. júl 1961, Longview, Texas, USA) je americký herec, producent a režisér. 
V roku 2006 dostal Oscara za rolu ugandského diktátora Idiho Amina vo filme "Posledný škótsky kráľ". Okrem toho získal za túto úlohu aj ceny Zlatý glóbus a BAFTA. Stal sa štvrtým Afroameričanom, ktorý získal Oscara za najlepší mužský herecký výkon v hlavnej úlohe (po Sidney Poitierovi, Denzelovi Washingtonovi a Jamie Foxxovi).
Majstrovstvá Ázie v basketbale žien 1980

Majstrovstvá Ázie v basketbale žien 1980 boli v poradí 8. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Hongkongu v dňoch od 13.21. septembra 1980, za účasti 10 tímov. Hongkong bol organizátorom ázijského šampionátu žien druhýkrát, predtým hostil toto podujatie v roku 1976. Zápasy sa hrali v aréne Queen Elizabeth Stadium. Titul obhájila , ktorá sa vo finálovej skupine umiestnila pred a .
Turnaj zároveň slúžil ako kvalifikácia ázijských družstiev na svetovú olympijskú kvalifikáciu, ktorú hostilo Bulharsko. Kvalifikovali sa na ne 3 najlepšie družstvá.
William Hurt

William Hurt (* 20. marec 1950, Washington D.C., USA – † 13. marec 2022) bol americký herec, držiteľ Oscara za najlepší mužský herecký výkon v hlavnej úlohe z roku 1985 vo filme "Bozk pavúčej ženy".
Broderick Crawford

Broderick Crawford (* 9. december 1911, Philadelphia, Pensylvánia, USA – † 26. apríl 1986, Rancho Mirage, Kalifornia) bol americký herec. 
Roku 1949 získal Oscara za najlepší mužský herecký výkon v hlavnej úlohe vo filme "All the King's Men ". V USA si získal veľkú popularitu aj vďaka televíznemu krimi seriálu "Highway Patrol", v ktorom stvárnil hlavnú úlohu, a ktorý sa natáčal v rokoch 19551959. Často boli diskutované jeho problémy s alkoholom.
Ronald Colman

 
Ronald Colman (* 9. február 1891, Richmond, Spojené kráľovstvo – † 19. máj 1958, Santa Barbara, Kalifornia, USA) bol britský herec, ktorý sa preslávil v Hollywoode. 
Roku 1947 získal Oscara za najlepší mužský herecký výkon v hlavnej úlohe vo filme "A Double Life". Za rovnakú rolu získal aj Zlatý glóbus. Na Oscara bol nominovaný ešte dvakrát – už roku 1930 za 2 filmy v jednom roku ("Bulldog Drummond" a "Condemned") a roku 1942 za "Random Harvest".
Čierne (rozlišovacia stránka)

Čierne môže byť:
Turkov

Turkov môže byť:
Majstrovstvá Ázie v basketbale žien 1982

Majstrovstvá Ázie v basketbale žien 1982 boli v poradí 9. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ). Konali sa v Tokiu, v Japonsku v dňoch od 28. apríla5. mája 1982, za účasti 9 tímov. Nováčikom turnaja bolo družstvo Macaa. Zápasy sa hrali v aréne Yoyogi National Gymnasium. Titul obhájila , ktorá sa vo finálovej skupine umiestnila pred a domácim .
Turnaj zároveň slúžil ako kvalifikácia ázijských družstiev na Majstrovstvá sveta 1983, ktoré hostila Brazília. Kvalifikovali sa na ne 3 najlepšie družstvá.